Document ID: 31994D0961

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 που τροποποιεί για τέταρτη φορά την απόφαση 93/24/ΕΟΚ της Επιτροπής και την παροχή συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για περιφέρειες της Φινλανδίας απαλλαγμένες από τη νόσο (94/961/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Κοινότητας,
την οδηγία 64/432/ΕΟΚ (1) του Συμβουλίου της 26ης Ιουνίου 1964 για τα προβλήματα υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών, όπως τροποποιήθηκε από την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται ή Ένωση, παράρτημα Ι, V, Ε [πρώτο μέρος, κεφάλαιο 2 παράγραφος 1 στοιχείο ζ], και ιδίως το άρθρο 10 παράγραφο 2 και 5,
Εκτιμώντας:
ότι η Φινλανδία θεωρεί ότι τμήμα του εδάφους της είναι απαλλαγμένο από τη νόσο του Aujeszky και έχει υποβάλει σχετική τεκμηρίωση στην Επιτροπή, όπως προβλέπεται στο άρθρο 10 της οδηγίας 64/432/ΕΟΚ-
ότι οι αρχές της Φινλανδίας εφαρμόζουν, όσον αφορά τις μετακινήσεις χοίρων μέσα στη χώρα τους, κανόνες που είναι τουλάχιστον ισοδύναμοι προς αυτούς που προβλέπονται από την παρούσα απόφαση-
ότι η παροχή αυτών των συμπληρωματικών εγγυήσεων δεν πρέπει να απαιτείται από τα κράτη μέλη ή τις περιφέρειες των κρατών μελών που θεωρούν ότι είναι απαλλαγμένες από τη νόσο του Aujeszky-
ότι με την απόφαση 93/24/ΕΟΚ της Επιτροπής (2), όπως τροποποιήθηκε τελευταία από την απόφαση 94/163/ΕΚ (3) θεσπίζονται οι συμπληρωματικές εγγυήσεις όσον αφορά τη νόσο Aujeszky (ψευδολύσσα) για τους χοίρους που προορίζονται για κράτη μέλη ή περιφέρειες απαλλαγμένες από τη νόσο και αναφέρονται οι εν λόγω περιφέρειες στο παράρτημα 1-
ότι οι περιφέρειες της Φινλανδίας που είναι απαλλαγμένες από τη νόσο πρέπει να προστεθούν στο παράρτημα Ι της απόφασης 93/24/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα Ι της απόφασης της Επιτροπής 93/24/ΕΟΚ της 11ης Δεκεμβρίου 1992 προστίθενται τα εξής:
"Φινλανδία: όλες οι περιφέρειες".
Άρθρο 2
Η παρούσα απόφαση αρχίζει να ισχύει από την ημερομηνία και με την επιφύλαξη της ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Δεκεμβρίου 1994.

Labels: 3
18
6